Ο πλανήτης Γη είναι τόσο εντυπωσιακός,
που είναι εύκολο να αγνοήσεις τα μικρά πράγματα στη ζωή.
Αλλά κοιτάξτε λίγο καλύτερα...
και θα δείτε έναν ανεξερεύνητο κόσμο.
Έναν κόσμο μικροσκοπικών ηρώων...
και μικρών τεράτων...
που χρειάζονται απίστευτες υπερδυνάμεις...
για να θριαμβεύσουν ενάντια σε γιγάντιες δυσκολίες.
Μικροσκοπικός κόσμος
Οι κοραλλιογενείς ύφαλοι είναι από τα πιο ποικιλόμορφα μέρη στη γη.
ΣΕ ΑΦΗΓΗΣΗ ΠΟΛ ΡΑΝΤ
Κατοικία τεράστιων κοπαδιών ψαριών και θαυμαστών πλασμάτων.
Μα από κάτω τους...
υπάρχει μια μικρή μητρόπολη.
Είναι γεμάτη με εκπληκτικές ζωούλες.
Μπορεί αυτά τα ζώα να είναι μικρά...
αλλά η δουλειά τους είναι ζωτικής σημασίας.
Τώρα είναι πιο πολυάσχολα από ποτέ.
Μία φορά τον χρόνο, ο ύφαλος φιλοξενεί ένα φαντασμαγορικό σόου αναπαραγωγής...
ζωτικό για να εξασφαλιστεί το μέλλον του.
Μα δεν είναι εύκολο να είσαι μικρό ψάρι σε μεγάλο ύφαλο.
Πρέπει να ξεπεράσουν τεράστιες δυσκολίες για να μείνει η κοραλλένια πόλη ζωντανή.
ΥΦΑΛΟΣ
Ο ύφαλος είναι περίπλοκος και πολύβουος, όπως κάθε πόλη.
Κάθε μέρα είναι πολυάσχολη και θορυβώδης.
Οι πολίτες καλούν ο ένας τον άλλον σε μια υποβρύχια χορωδία την αυγή...
με μύες που φουσκώνουν...
νύχια που σπάνε...
και δόντια που τρίζουν.
Μόνο ένας υγιής ύφαλος, με μια ακμάζουσα κοινότητα πλασμάτων,
τραγουδάει τόσο δυνατά.
Τα μισά ψάρια εδώ μετά βίας ξεπερνούν σε μέγεθος ένα καπάκι μπουκαλιού.
Μα οι υπηρεσίες τους έχουν υψηλή ζήτηση.
Μια χελώνα μπαίνει στον σταθμό καθαρισμού...
για ένα γρήγορο γυάλισμα.
Η δουλειά παραείναι δύσκολη για έναν μόνο μικροσκοπικό σάλιαρο.
Στο γυάλισμα τον βοηθά μια ομάδα ειδικών στην αφαίρεση φυκών.
Μια οικογένεια ψαριών-κλόουν περιποιείται την ανεμώνη-σπίτι της.
Ελάχιστοι θηρευτές τολμούν να μπουν στα σουβλερά πλοκάμια της.
Μα τα ψάρια-κλόουν έχουν μια προστατευτική ασπίδα από βλέννα,
που τους επιτρέπει να ζουν μόνιμα εδώ.
Ως αντάλλαγμα, καθαρίζουν και οξυγονώνουν την ανεμώνη.
Κρυμμένο από κάτω, το αρσενικό έχει να φροντίσει 500 αβγά.
Καθένα είναι μικρότερο από κόκκο ρυζιού.
Αν εκκολαφτούν το ίδιο βράδυ που αναπαράγεται ο ύφαλος,
θα έχουν τη μεγαλύτερη πιθανότητα να επιβιώσουν.
Μέχρι τότε, πρέπει να μείνουν ασφαλή.
Αυτό είναι ένα από τα πιο ασφαλή σπίτια στον ύφαλο.
Η οικογένεια ποτέ δεν απομακρύνεται.
Στην περιοχή υπάρχει πάντα κάποιο μεγαλύτερο ψάρι.
Ο ροφός-λεοπάρδαλη.
Οι μικρές καλογρίτσες κρύβονται στον κοραλλένιο λαβύρινθο...
εκεί όπου δεν φτάνει ο ροφός.
Μα αυτό το έξυπνο ψάρι δεν τα παρατά.
Απλώς καλεί...
ενισχύσεις.
Το χταπόδι δεν φαίνεται πιθανός συνεργός.
Αλλά μαζί αποτελούν φονική ομάδα.
Όταν ο ροφός αλλάζει χρώμα για παραλλαγή...
το κυνήγι ξεκινά.
Η καλογρίτσα αντιμετωπίζει διπλό κίνδυνο.
Ο ροφός εντοπίζει την κρυψώνα τους.
Γίνεται ανοιχτόχρωμος για να το δείξει.
Τα πλοκάμια κατεβαίνουν.
Τα ψάρια πανικοβάλλονται.
Κατευθείαν στα σαγόνια του ροφού.
Η επιλογή είναι δραματική.
Να μείνει ακίνητη και να αντιμετωπίσει το χταπόδι που πλησιάζει...
ή να ξεφύγει...
και να την αρπάξει ο ροφός.
Χωρίς ασφαλή διέξοδο...
κάποιες φορές η μόνη επιλογή είναι να πολεμήσει.
Οι καλογρίτσες περικυκλώνουν το χταπόδι
και προσπαθούν να το διώξουν.
Όμως, η φασαρία προσελκύει ακόμα μεγαλύτερα ψάρια.
Τα μικρά ψάρια έχουν ευκαιρία να ξεφύγουν.
Με καρχαρίες να κάνουν κύκλους...
κάθε ψάρι προσπαθεί να σώσει τον εαυτό του.
Τέλος η ομαδική προσπάθεια.
Οι μεγάλοι καρχαρίες δεν ασχολούνται με ψαράκια.
Τρομάζοντας άλλους θηρευτές, τα βοηθούν να γυρίσουν στη δουλειά τους.
Κάποια καθαρίζουν τον ύφαλο από τα φύκη.
Κι επιτρέπουν στα κοράλλια να ακμάσουν.
Τα κοράλλια απαρτίζονται από αποικίες μικροσκοπικών ζώων.
Σε καθένα, μικροσκοπικά φυτικά κύτταρα μετατρέπουν το φως σε τροφή.
Μια φανταστική συμμαχία, μέσω της οποίας χτίζεται όλος ο ύφαλος.
Δισεκατομμύρια μικρές ζωές μαζί...
δημιουργούν τις μεγαλύτερες ζωντανές δομές της Γης.
Μα αυτές οι κοραλλένιες πόλεις είναι ευαίσθητες.
Ευάλωτες στην υπερθέρμανση των ωκεανών...
στη ρύπανση...
στην υπεραλίευση...
και στις εισβολές.
Σέρνεται σε εκατοντάδες σωληνωτά πόδια.
Εξοπλισμένος με δηλητηριώδη αγκάθια.
Ένας τερατώδης...
κοραλλιοφάγος...
αγκαθωτός αστερίας.
Μπορεί να καταβροχθίσει εκατοντάδες κοράλλια κάθε χρόνο.
Και δεν είναι μόνο ένας.
Υπάρχει ένας ολόκληρος στρατός...
που διαλύει τα σπίτια των μικροσκοπικών πλασμάτων.
Καθώς δεν αντιλαμβάνονται την απειλή που πλησιάζει,
οι κάτοικοι του υφάλου είναι πολυάσχολοι. Προετοιμάζονται για αναπαραγωγή.
Κι αναζητούν τροφή.
Τα πιο σύνθετα μάτια στο ζωικό βασίλειο.
Με τετραπλάσιους χρωματικούς υποδοχείς από τους ανθρώπους,
η γαρίδα-μάντις βλέπει τον κόσμο υπό τελείως διαφορετική οπτική.
Είναι όσο ένα σωληνάριο οδοντόκρεμας, αλλά καθόλου απροστάτευτη.
Χτυπά τόσο δυνατά, που ανταγωνίζεται σε επιτάχυνση σφαίρα εννέα χιλιοστών.
Τόσο γρήγορα, που το νερό εξατμίζεται.
Επίσης, μπορεί να προκαλέσει λάμψη φωτός.
Μα ακόμα κι η καλά οπλισμένη γαρίδα-μάντις χρειάζεται ασφάλεια.
Το λαγούμι της, που σύντομα θα γίνει παιδικό δωμάτιο.
Μόλις τελειώσει η ανακαίνιση.
Έχει ήδη έναν αρσενικό επισκέπτη...
που ψάχνει για ταίρι.
Ή πάει να της κλέψει το σπίτι.
Όπως και να 'χει...
οι αστραπιαίες γροθιές της κάνουν ξεκάθαρο...
ότι δεν επιθυμεί επισκέπτες.
Επικίνδυνο μέρος για να κυκλοφορείς χωρίς κάλυψη.
Ένας αχόρταγος θηρευτής.
Με μέγεθος...
κούπας τσαγιού.
Μια αρσενική σουπιά-νάνος.
Για να φτάσει σε κατάσταση αναπαραγωγής, πρέπει να μεγαλώσει.
Για αυτό, πρέπει να φάει πολύ.
Αλλά είναι κι ο ίδιος εύκολος στόχος.
Άρα το μυστικό είναι να κυνηγά χωρίς να τον κυνηγούν.
Αυτός ο μετρ της παραλλαγής αλλάζει χρώμα και υφή στο δέρμα του...
για να ξεγελά τους θηρευτές...
και τα θηράματα.
Θα ζήσει λιγότερο από έναν χρόνο, γι' αυτό πρέπει να μεγαλώσει γρήγορα,
πρακτικά, τρώγοντας ό,τι κινείται.
Κουνώντας τα χέρια για να πιάσει ένα γεύμα από πλαγκτόν...
το καβούρι-πυγμάχος, με μέγεθος κουμπιού, μοιάζει να αγνοεί την απειλή.
Αυτό το λάθος πόνεσε.
Αυτό το καβούρι κρατά στις δαγκάνες του μικροσκοπικές σουβλερές ανεμώνες.
Μικροσκοπικά τέιζερ για να απωθεί τους θηρευτές του.
Είναι τόσο αποτελεσματικές,
που οι αντίπαλοί του κάνουν τα πάντα για να τις πάρουν.
Η μάχη είναι εξαιρετικά ακριβής.
Κανένα καβούρι δεν θέλει να τραυματίσει τις ανεμώνες.
Έχοντας ακινητοποιήσει τον αντίπαλό του, παίρνει προσεκτικά το λάφυρο.
Τώρα έχουν από μία το καθένα
και θα τις μοιράσουν για να αποκτήσουν ένα πλήρες ζεύγος σουβλερών γαντιών.
Οι ανεμώνες προσφέρουν προστασία σε κάθε είδους μικροσκοπικό πλάσμα.
Μικροσκοπική διάφανη γαρίδα της ανεμώνης.
Συγκατοικεί με το ψάρι-κλόουν.
Μπορεί να έχουν μέγεθος ίσο με έναν συνδετήρα...
αλλά είναι αρκετά θαρραλέες για δουλειές με τα μεγάλα ψάρια του υφάλου.
Η γαρίδα λικνίζεται, για να διαφημίσει τις υπηρεσίες τους.
Κι αν ο πελάτης είναι θηρευτής...
ξεκαθαρίζει το περιεχόμενο της διαφήμισής τους...
χτυπώντας παλαμάκια.
Μόλις βεβαιωθεί ότι είναι ασφαλής,
η μικρή γαρίδα πιάνει δουλειά.
Κάνει απολέπιση νεκρού δέρματος...
αφαιρεί τα παράσιτα...
και καθαρίζει τα βράγχια.
Θαρραλέα, καθαρίζει ακόμα και τα σαγόνια, εξασφαλίζοντας στοματική υγιεινή.
Οι υπηρεσίες υγείας που προσφέρονται από τους μικροσκοπικούς καθαριστές
διατηρούν σε φόρμα τα μεγάλα ψάρια.
Σε ολόκληρο τον ύφαλο, έχουν ξεκινήσει οι προετοιμασίες για το ζευγάρωμα.
Η γαρίδα-μάντις έχει σχεδόν τελειώσει τη φωλιά της.
Μετέφερε μπάζα, ούτε λίγο ούτε πολύ, τριών κιλών για να την κάνει ασφαλή.
Επίσης, καθάρισε τις εξόδους κινδύνου, για να κάνει τους εχθρούς να ψάχνονται.
Η κατασκευή είναι τόσο εκτενής, που βρίσκουν κι άλλοι σπίτι εδώ.
Μα ένας γείτονάς της είναι πρόβλημα.
Ένας γύλος.
Ένα από τα λίγα ψάρια που χρησιμοποιούν εργαλεία.
Έχει ακόμη και το δικό του αμόνι για να ανοίγει αχιβάδες.
Μάλλον δεν θα φάει τη γαρίδα.
Όμως, η τακτική του να σπάει και να τρώει μπορεί να διαλύσει το σπίτι της.
Μετακινεί ολόκληρους σωρούς από μπάζα για να βρει τροφή.
Πήρε αυτό που ήθελε.
Μ' όλα αυτά, το παιδικό δωμάτιο έχει καθυστερήσει πολύ.
Καθώς η μέρα φτάνει στο τέλος της, η κίνηση στον ύφαλο μεγαλώνει.
Τα αβγά του ψαριού-κλόουν θα εκκολαφθούν σύντομα.
Κι ένας στόλος από λαβρίδες δουλεύει σκληρά.
Με μέγεθος μόλις ένα δάκτυλο,
αναγνωρίζονται εύκολα από τις μαύρες και μπλε ρίγες τους.
Μα δεν είναι όλες καλοπροαίρετες, όπως δείχνουν.
Ένας ρινόρυγχος σάλιαρος.
Ο απατεωνίσκος αυτός αλλάζει χρώματα για να μιμηθεί τις λαβρίδες
και γλιστρά ανάμεσά τους απαρατήρητος.
Μα δεν ήρθε για να καθαρίσει.
Τρίβοντας τα δόντια του στο δέρμα των ανυποψίαστων ψαριών...
κλέβει ένα γεύμα από λέπια.
Και προτού τα θύματά του καταλάβουν τι τα χτύπησε,
ο ύπουλος απατεώνας εξαφανίζεται...
στο κρησφύγετό του.
Πολλά μικροσκοπικά ζώα επιβιώνουν στον ύφαλο με μυστικές επιχειρήσεις.
Έτσι κατάφερε να μείνει ζωντανή η σουπιά-νάνος...
και χορτασμένη.
Σε κάθε επιτυχημένη της εξόρμηση, μεγαλώνει πιο πολύ.
Αυτό το θηλυκό έχει εντυπωσιαστεί.
Για πρώτη φορά, η τροφή δεν είναι η απόλυτη προτεραιότητα.
Η γαρίδα-μάντις τακτοποίησε το σπίτι της.
Πέταξε τα σκουπίδια.
Έβαλε τα πάντα στη θέση τους.
Και έβαλε τις τελικές πινελιές.
Επιτέλους, μπορεί να δεχθεί επισκέπτη.
Καθώς ο ύφαλος είναι έτοιμος για τη μεγαλύτερη εκδήλωση της χρονιάς,
καταφθάνουν οι δολοφόνοι των κοραλλιών.
Ορδές αγκαθωτών αστεριών.
Εκτείνουν τα στομάχια τους και καταπίνουν τους ζωντανούς ιστούς των κοραλλιών.
Αφήνουν πίσω τους μόνο τους λευκούς σκελετούς.
Οι κάτοικοι του υφάλου δεν μπορούν να κάνουν πολλά
για να αποτρέψουν το κοπάδι των αστεριών να καταβροχθίσει όλα τα κοράλλια.
Σειρά στο μενού έχει το σπίτι αυτού του μικροσκοπικού καβουριού.
Όσο κι αν προσπαθήσει...
το σώμα του αστερία είναι σχεδόν αδιαπέραστο.
Μα η μαλακή, ευαίσθητη βάση των αγκαθιών του...
είναι η αχίλλειος φτέρνα του.
Ήρθε η ώρα το μικροσκοπικό καβούρι...
να νικήσει ένα τέρας.
Η πάλη με τα καβούρια-φύλακες δεν αξίζει τον κόπο.
Μια πολύμορφη κοινότητα μικροσκοπικών πλασμάτων...
καθένα από τα οποία έχει έναν ρόλο...
διατηρεί τους κοραλλιογενείς υφάλους υγιείς κι ανθεκτικούς στους κινδύνους.
Ακόμα κι οι περιοχές που έπαθαν ζημιά, σ' αυτές τις πόλεις, αναζωογονούνται.
Μία φορά τον χρόνο,
συμπίπτουν η τέλεια παλίρροια κι η τέλεια θερμοκρασία.
Απόψε είναι η βραδιά...
που ο ύφαλος θα αρχίσει να αναπαράγεται.
Ένα μικροσκοπικό δέμα, με μέγεθος κόκκου πιπεριού.
Όλα τα αναγκαία συστατικά για τα μικρά κοράλλια, σε μία συσκευασία.
Το κοράλλι γεννά.
Επίσης, αναπαράγονται πολλά μικροσκοπικά ζώα του υφάλου.
Η σουπιά-νάνος εξασφάλισε ταίρι.
Ήρθε η ώρα να κρύψει τα αβγά της στην ασφάλεια του κοραλλιού.
Η γαρίδα-μάντις έχει επίσης αβγά.
Είκοσι χιλιάδες.
Μετά από έναν τελευταίο καθαρισμό από τον μπαμπά...
απελευθερώνονται εκατοντάδες γόνοι ψαριού-κλόουν.
Η ταυτόχρονη ωογονία εξασφαλίζει όσο το δυνατόν περισσότερες νέες ζωές
να παρασυρθούν με ασφάλεια από την παλίρροια.
Σε λίγο θα μεγαλώσουν μικρά θαύματα.
Όχι μεγαλύτερη από ένα φιστίκι,
μια σουπιά που μόλις επωάστηκε ξεκινά την περιπέτειά της στον ωκεανό.
Το πιο σημαντικό ίσως είναι μια προνύμφη κοραλλιού ενός χιλιοστού.
Έλκεται από τον ήχο του υφάλου.
Ένα τουβλάκι που θα γίνει μεγαλειώδες κοράλλι.
Θα εξασφαλίσει το μέλλον όλων των κατοίκων της κοραλλιογενούς πόλης.
Υποτιτλισμός: Έφη Μούκα